Շրջապատող բոլոր առարկաներից և երևույթներից մարդը առանձնացնում է միայն նրանք, որոնք որոշակի հետաքրքրություն են ներկայացնում կամ համապատասխանում են նրա պահանջմունքներին, կյանքի պլաններին։ Մարդկային ցանկացած գործունեություն պահանջում է օբյեկտի առանձնացում և նրա վրա կենտրոնացում։ Հոգեկան երևույթների մեջ ուշադրությունը հատուկ տեղ է գրվում, դա ինքնուրույն հոգեկան գործընթաց չէ և անհատի ցանկությունների թվին չի պատկանում։ Միաժամանակ ուշադրությունը միշտ ներառվում է մարդու գործունեության ու իմացական գործընթացների մեջ